CELEX: 62012CA0283
Language: sk
Date: 2013-09-26 00:00:00
Title: Vec C-283/12: Rozsudok Súdneho dvora (ôsma komora) z  26. septembra 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Serebriannăj vek EOOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite (DPH — Smernica 2006/112/ES — Článok 2 ods. 1 písm. c) a články 26, 62 a 63 — Zdaniteľné plnenie — Vzájomné plnenia — Plnenia za protihodnotu — Základ dane pri plnení v prípade, ak protiplnenie je tvorené službami — Priznanie práva spoločnosti fyzickou osobou, ktoré je založené na užívaní a prenajímaní nehnuteľností tretím osobám výmenou za služby spočívajúce vo zveľadení a v zariadení týchto nehnuteľností touto spoločnosťou)

23.11.2013   
            
            
               SK
            
            
               Úradný vestník Európskej únie
            
            
               C 344/30
            
         Rozsudok Súdneho dvora (ôsma komora) z 26. septembra 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Serebriannăj vek EOOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   (Vec C-283/12) (1)
   
   (DPH - Smernica 2006/112/ES - Článok 2 ods. 1 písm. c) a články 26, 62 a 63 - Zdaniteľné plnenie - Vzájomné plnenia - Plnenia za protihodnotu - Základ dane pri plnení v prípade, ak protiplnenie je tvorené službami - Priznanie práva spoločnosti fyzickou osobou, ktoré je založené na užívaní a prenajímaní nehnuteľností tretím osobám výmenou za služby spočívajúce vo zveľadení a v zariadení týchto nehnuteľností touto spoločnosťou)
   2013/C 344/52
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd — Varna
   
      Účastníci konania pred vnútroštátnym súdom
   
   
      Žalobkyňa: Serebriannăj vek EOOD
   
      Žalovaný: Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   
      Predmet veci
   
   Návrh na začatie prejudiciálneho konania — Administrativen săd — Varna — Výklad článku 2 ods. 1 písm. c), článku 26, ako aj článkov 62 a 63 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Právne predpisy, podľa ktorých je v prípade nepeňažnej odmeny poskytovateľa protihodnotou za jeho plnenia iné plnenie — Plnenie, ktoré možno alebo nemožno kvalifikovať ako výmenu plnení — V prípade zápornej odpovede možnosť kvalifikovať zveľadenie a zariadenie nehnuteľnosti ako zdaniteľné plnenie — Uskutočnenie zdaniteľnej udalosti a pravidlo pre stanovenie základu dane
   
      Výrok rozsudku
   
   Článok 2 ods. 1 písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že poskytovanie služieb spočívajúcich v oprave a v zariadení bytu sa má považovať za poskytovanie služieb za protihodnotu, pokiaľ sa na základe zmluvy uzavretej s vlastníkom tohto bytu poskytovateľ uvedených služieb na jednej strane zaviaže, že tieto služby poskytne na svoje náklady, a na druhej strane získa právo užívať uvedený byt na účely svojej hospodárskej činnosti počas trvania tejto zmluvy bez toho, aby bol povinný platiť nájomné, zatiaľ čo vlastník si zariadený byt prevezme pri ukončení tejto zmluvy.
   
      (1)  Ú. v. EÚ C 243, 11.8.2012.